ОСНОВНО УЧИЛИЩЕ „ХРИСТО БОТЕВ” с. ЛУДОГОРЦИ, обл. РАЗГРАД

7445, с. Лудогорци, община Исперих, ул. „Вихрен” № 31, е-mail: info-1701412@edu.mon.bg

 Утвърждавам:

 Йълмаз Касим

ПРАВИЛНИК И ПЛАН ЗА РАБОТА

НА ПЕДАГОГИЧЕСКИЯ СЪВЕТ ПРЕЗ УЧЕБНАТА 2024/2025 ГОДИНА

Тематичният план за дейността на педагогическия съвет е приет на ПС №РД-09-14 от 10.09.2024г.

# І. Общи положения.

Настоящият правилник урежда процедурата за работа на ПС при заседание и дейността за изградените към ПС комисии.

Той регламентира участието на педагогическата колегия и останалите членове /с регламентиран статут/ в заседанията на ПС.

# ІІ. Статут на педагогическия съвет.

**Чл.1.** ПС е орган на училищното самоуправление.

**Чл.2**. В състава на ПС се включват всички педагогически специалисти, които са назначени на основен трудов договор в училището.

/1/ С право на съвещателен глас в заседанията може да участват членове на Обществения съвет, както и медицинското лице, обслужващо училището.

**Чл.3.** Председател на ПС е директорът на училището.

**Чл.4.** Дейността на членовете на ПС е регламентирана в настоящия правилник.

**Чл.5.** Педагогическият съвет има правомощия, подробно изброени в чл.263, ал.

1 от ЗПУО и взема решения по регламентираните моменти.

**Чл.6**. По своя инициатива /2/3 от списъчния състав/ той може да бъде ангажиран с въпроси от непедагогическо естество, касаещи нормалното функциониране на институцията.

**Чл.7.** Председателят на ПС ръководи заседанията и се отчита пред членовете за изпълнението на приети решения.

**Чл.8**. Към ПС за всяка година се избират постоянни и временни комисии.

/1/ Броят на комисиите и сферите им за дейност се определят с решение на ПС.

/2/ Комисиите се ръководят от председател, който се избира на заседание на ПС чрез явно гласуване.

/3/Личностният състав на всяка от комисиите се избира чрез явно гласуване, като за всеки кандидат трябва да се гласували не по- малко от 2/3 от присъстващите.

**Чл.9**. На свое заседание ПС утвърждава следните постоянни училищни комисии:

1. Комисия по БДП
2. Комисия за осигуряване на БУВОТ
3. Комисия за съхранение на паметта на училището. 4.Комисия по етика.
4. Други комисии.

**Чл.10**.Постоянните комисии заседават и вземат решения, когато на заседанията им присъстват повече от половината им членове.

/1/ В случаите, когато комисията внася материали за обсъждане на заседание на ПС, тя излъчва от своите членове говорител /вносител на материалите/.

/2/ Комисиите водят протоколи за своите заседания, копия от които представят на председателя на ПС.

**Чл.11**. За решаване на извънредни проблеми, включени в спектърa oт дейности на училището, се избират временни комисии.

/1/ Временните комисии са с правомощията на постоянните комисии.

/2/ Дейността на временните комисии се прекратява с изтичане на определения

срок.

**Чл.12.** Права на членовете на ПС.

/1/ Всеки член на ПС може да бъде избиран в състава на постоянни и временни

комисии.

/2/ Всеки член на ПС може да предлага включване в дневния ред на заседанието въпроси от компетентността на съвета и да внася проекти за решение.

/3/ Всеки член на ПС може да участва в обсъждане и решаване на въпроси от компетентността на съвета.

/4/ Всеки член на ПС може да отправя питания към председателя на съвета и училищното ръководство. На питането се отговаря устно или писмено на същото заседание, освен ако съветът реши друго.

/5/ Всеки член на ПС може да получава от училището или синдикалното ръководство информация, която е необходима във връзка с участието му в заседание на ПС.

**Чл.13**.Задължения на членовете на ПС.

/1/ Всеки член на ПС е длъжен да присъства на заседанията на съвета и на постоянните комисии, в които е избран.

/2/ Всеки член на ПС е длъжен да участва в работата по разглежданите въпроси и да спазва настоящия правилник.

/3/ Всеки член на ПС е длъжен да изпълнява протоколираните решения от заседанията на съвета.

# ІІ. Ред за работа на педагогическия съвет.

**Чл.14.** Педагогическият съвет провежда заседанията си съгласно изготвения и приет план за работа на ПС и заседава в случаите, предвидени в ЗПУО.

**Чл.15**./1/ Дневният ред се уточнява от председателя на ПС пет работни дни преди всяко заседание, а се приема в началото на заседанието.

/2/ На заседанията на ПС могат да бъдат поканени експерти от РУО и специалисти от общинската администрация като консултанти и наблюдатели без право на глас в решенията на съвета по проблеми, касаещи развитието и функционирането на училищната институция.

/3/ Всички материали, касаещи дневния ред на заседанието, се оставят при председателя, за да бъдат на разположение на желаещите членове на ПС да се запознаят със съдържанието им.

**Чл.17.** Заседанията на ПС се ръководят от председателя или неговия заместник.

/1/ Председателят дава думата за изказвания на членовете на ПС по реда на заявлението им за искане на думата.

/2/ Никой от присъстващите на заседанието на ПС не може да се изкаже, докато не му бъде дадена думата.

/3/ По процедурни въпроси думата се дава веднага.

1. Процедурни са тези въпроси, които съдържат предложения за подобряване на приетия ред за протичане на реда или настоящия правилник.

**Чл.18**.Когато говорещият се отклонява от обсъждания въпрос, председателят го предупреждава, а ако нарушението продължи, му се отнема думата.

**Чл.19**. По един и същи въпрос член на ПС няма право да говори по същество повече от два пъти.

/1/ Всеки член на ПС има право на реплика и кратко възражение срещу приключило изказване.

/2/ Репликата се прави веднага след изказването и не може да продължава повече от две минути.

/3/ По едно и също изказване не могат да се правят повече от три реплики.

/4/ Не се допуска реплика на репликата.

**Чл.20**. Всеки член на ПС има право на лично обяснение до две минути, когато: /1/ В направеното изказване е лично засегнат.

/2/ Иска да обясни мотивите за своя отрицателен вот при гласуване.

**Чл.21**. За обяснение на отрицателен вот думата се дава на най- малко трима членове на ПС.

**Чл.22**. Всеки член на ПС има право за изказване до 5 минути за всяка точка от дневния ред.

/1/ Ако за конкретен въпрос е приет друг регламент, времетраенето се променя съгласно изискванията.

/2/ Ако ораторът превиши определеното време, председателят след като го предупреди, му отнема думата.

**Чл.23**.След като се изчерпят заявленията за изказване, председателят обявява разискванията за приключени.

/1/ В случай, че е внесено предложение за прекратяване или отлагане на разискванията, преди гласуването му думата се дава на още един член на ПС, който е на противоположно мнение.

/2/ Предложението за прекратяване се подлага на гласуване преди предложението за отлагане / ако има такова/.

**Чл.24**. Председателят има право да прекъсне заседанието за определено време

/ до един час, но не повече от два пъти/, когато:

/1/ Се пречи на работата на ПС.

/2/ 1/3 от присъстващите пожелаят това.

/3/ Важни причини налагат това.

**Чл.25**.Предложенията за решения на ПС се гласуват по реда на тяхното внасяне.

**Чл.26**.Всяко гласуване е лично.

/1/ Гласува се явно или тайно.

/2/ Гласува се „ за”, „ против”, „въздържали се”.

**Чл.27.** Докато трае гласуването, думата не са дава на никого.

**Чл.28**. Резултатът от гласуването се обявява от председателя.

/1/ Когато протичането на гласуването или резултатът от него бъдат оспорени, председателят може да разпореди то да бъде повторено.

/2/ Резултатът, установен при повторно гласуване, е окончателен.

**Чл.29**. По отношение на членовете на ПС могат да се прилагат следните дисциплинарни мерки:

/1/ Напомняне.

/2/ Забележка.

/3/ Отнемане на думата.

**Чл.30**. Напомняне се прави на всеки говорещ, който се отклонява от темата на разискванията.

**Чл.31**. Забележка се прави на всеки член на ПС, когото е направено вече напомняне на същото заседание, но той продължава да нарушава реда, установен с настоящия правилник.

**Чл.32**.Председателят отнема думата на член на ПС, който:

/1/ Има наложени на едно и също заседание две от посочените дисциплинарни мерки и продължава да нарушава реда.

/2/ След изтичане на времето за изказване продължава да ораторства, без това да му е разрешено и въпреки поканата на председателя за прекратяване.

**Чл.33**. Всеки член на ПС има право да оспори наложената му от председателя дисциплинарна мярка в края на всяко заседание. Той има право да оспори на момента процедурните действия на председателя.

# ІІІ. Контролни функции на педагогическия съвет.

**Чл.34.** Всеки член на педагогическия съвет има право да контролира изпълнението на взетите от съвета решения.

**Чл.35.**Отговорните за изпълнението на решенията на ПС лица и органи се отчитат в определен срок пред председателя или съответните комисии, а в особени случаи и пред ПС.

# ІV. Допълнителни разпоредби.

**Чл.36**.Промени в настоящия правилник се извършват по предложение на председателя или най – малко на 1/3 от списъчния състав на членовете и се приемат на заседание на ПС.

# Теми и график на заседанията на ПС.

МЕСЕЦ СЕПТЕМВРИ 2024 ГОДИНА

* 1. Приемане на временни и постоянни комисии за изработване на планове.
	2. Одобряване на Стратегия на училището.
	3. Приемане на план на комисията за действие при БАК и терористични заплахи.
* Инструктаж на помощно-обслужващия персонал във връзка с организирането и провеждането на работния процес в условие на епидемия.
* Инструктаж на учениците във връзка с организирането и провеждането на работния процес в условие на епидемия, периодични инструктажи.
* Инструктаж на учениците за безопасни условия на обучение и труд
* Правила за учениците при столово хранене.
	1. Приемане на промени в Правилника за дейността на училището.
	2. Приемане на Годишен план за дейността на училището.
	3. Приемане на учебни планове в начален и прогимназиален етап и формите на обучение.
	4. План за БППМН
	5. План за даренията
	6. План за спорт, туризъм и хигиенни норми
	7. План и програма за БДП
	8. План на финансово-стопанската дейност
	9. Приемане на Годишна програма за целодневно обучение.
	10. Приемане на символи за качествено оценяване на учениците в начален етап.
	11. План за унищожаване на документи с фабрична номерация
	12. Приемане на Учебен план за действие в изпълнение на Националната стратегия за насърчаване и повишаване на грамотността .
	13. Приемане на план за квалификация на педагогическите специалисти.
* Приемане на дневен режим.
* Приемане на [график на часовете и почивките между тях в групите за](https://docs.adminplus.bg/LearnAct/COUD/grafik_den_NE.cshtml) [целодневна организация на учебния ден](https://docs.adminplus.bg/LearnAct/COUD/grafik_den_NE.cshtml).
* [График за организиране на обедното хранене на учениците от групите за](https://docs.adminplus.bg/LearnAct/COUD/grafik_ob%D0%B5dno_hranene.cshtml) [целодневна организация на учебния ден](https://docs.adminplus.bg/LearnAct/COUD/grafik_ob%D0%B5dno_hranene.cshtml).
	1. У[твърждаване на седмично разписание](https://docs.adminplus.bg/LearnAct/Orders/ConfirmationDoc/ZapovedRZISchedule)
	2. Приемане на състава и председателите на екипите по ключови компетентности в училището.
	3. План на комисията за противодействие на училищния тормоз и насилие. Алгоритъм за прилагане на механизма за противодействие на училищния тормоз и насилие между учениците в училище.
	4. Приемане на Механизъм за осигуряване на подкрепа за личностно развитие на учениците.
	5. Запознаване с плана за контролна дейност на директора.
	6. Приемане на промените в Правилника за вътрешния трудов ред.
	7. Приемане на актуализиран План за здравословни безопасни условия на обучение, възпитание и труд.
	8. Приемане на мерки за повишаване качеството на образованието. **22.**Приемане на Програма за превенция на ранното напускане на училище. **23.**У[твърждаване на Програма за предоставяне на равни възможности и за](https://docs.adminplus.bg/LearnAct/Orders/ConfirmationDoc/Zapoved_programa_uazvimi_grupi)

[приобщаване на децата от уязвими групи](https://docs.adminplus.bg/LearnAct/Orders/ConfirmationDoc/Zapoved_programa_uazvimi_grupi).

1. Приемане на промени в състава на Етичната комисия. Актуализиране на плана на Етичната комисия и Етичния кодекс.
2. Приемане на правилник за видеонаблюдение.
3. Приемане план и програма за ГЗЕИО
4. Правилник за видеонаблюдение
5. План за наставничество
6. Приемане на плановете на комисиите.
7. Приемане на дневен ред за следващото заседание на ПС.

МЕСЕЦ ОКТОМВРИ 2024 ГОДИНА

1. Приемане на Програма за занимания по интереси.
2. Приемане на Плана за осигуряване на нормален учебен процес при зимни условия.
3. Приемане на плановете на постоянните и временни комисии и планове на екипите по ключови компетентности.
4. Информация за здравословното състояние на учениците от медицинското лице, обслужващо учениците.
5. Приемане на Плана за противодействие на училищния тормоз в училище по изпълнение на “Механизма за противодействие на училищния тормоз“.
6. Отчет на изпълнение на Бюджет към 30.09.2024 г.
7. Обсъждане и приемане на график за провеждане на писмени контролни и класни работи през първия учебен срок.
8. Приемане на дневен ред за следващото заседание на ПС.

МЕСЕЦ НОЕМВРИ 2024 ГОДИНА

1. Проследяване и обсъждане входното ниво на усвояване на компетентности от учениците и предлагане на съвместни мерки между учителите с цел подобряване на образователните резултати.
2. Приемане на дневен ред за следващото заседание на ПС.

МЕСЕЦ ДЕКЕМВРИ 2024 ГОДИНА

* 1. Обсъждане на предложения за санкции на учениците.
	2. Избор на рамков учебен план и съответните за - типови учебни планове.
	3. Приемане на дневен ред за следващото заседание на ПС.
	4. Отчет на решенията от предходните заседания на ПС.
	5. Анализ на работата на екипа за обхват на учениците в задължителна училищна възраст.
	6. Разглеждане на предложения за награждаване и санкции на ученици.
	7. Определяне на комисия за съставяне на седмичното разписание на часовете през втория учебен срок.
	8. Обсъждане на проблеми в учебната работа по предмети и насоки за тяхното преодоляване.
	9. Анализ на ритмичност и резултатност при проверка на знанията, безпричинни отсъствия и нарушаване на вътрешния ред.
	10. Насоки за подготовка и участие в олимпиади.
	11. Организационни въпроси.
	12. Приемане на дневен ред за следващото заседание на ПС.

МЕСЕЦ ЯНУАРИ 2025 ГОДИНА

1. Отчет на изпълнение на Бюджет 2024 г.
2. Информация за работата с ученици с голям брой безпричинни отсъствия, застрашени от отпадане и учениците, които са на ресурсно подпомагане в училището.
3. Предложение на ПС за условията и реда за завършване на първи учебен
4. Състояние, проблеми и мерки за подобряване на материално- техническата и дидактическа база в училището.
5. Анализ на състоянието на училищната документация.
6. Текущи въпроси.

МЕСЕЦ ФЕВРУАРИ 2025 ГОДИНА

1. Отчет на резултатите от образователно-възпитателна работа през първия учебен срок и дейността на постоянните комисии и методическите обединения.
2. Отчет на констатации от контролната и помощна дейност на директора на училището.
3. Проследяване и обсъждане нивото на усвояване на компетентности от учениците през I-я учебен срок и предлагане на съвместни мерки между учителите с цел подобряване на образователните резултати.
4. Запознаване с докладите на класните ръководители за приключване на срока.
5. Обсъждане дейността и резултатите от ИУЧ, ФУЧ и спортни дейности по ФВС.
6. Отчет на дейностите на комисиите за БКППМН, бедствия, аварии и катастрофи /БАК/, пожарна и аварийна безопасност /ПАБ/ и МО.
7. Обсъждане и приемане на график за писмени класни работи през втория учебен срок.
8. Заниманията по интереси и мотивацията на учениците в групите за участие в състезания и конкурси.
9. Информация за здравословното състояние на учениците.
10. Отчитане на резултатите от работата в ГЦДО през първи учебен срок.
11. Приемане на седмичното разписание, графици.
12. Освобождаване на ученици от ФВС за втория учебен срок.
13. Приемане на рекламната стратегия.
14. Приемане на дневен ред за следващото заседание на ПС.

МЕСЕЦ МАРТ 2025 ГОДИНА

1. Бюджет 2025 г.
2. Утвърждаване на списък с учебници, по които ще се работи в училището.
3. Обсъждане на проблемите в образователния процес по учебни предмети и приемане на насоки за преодоляването им.
4. Анализ на провежданите извънкласни дейности.
5. Анализ на реализирането на дейностите по проекти.
6. Определяне реда за прием на ученици в 1 клас.
7. Организационни въпроси.
8. Приемане на дневен ред за следващото заседание на ПС.

МЕСЕЦ АПРИЛ 2025 ГОДИНА

1. Тематичен педагогически съвет на тема: „ Извънкласната дейност в училище- фактор за възпитание и социализация на учениците в обществото”.
2. Запознаване с Наредбите за кандидатстване с прием след 7 клас.
3. Готовност за НВО.
4. Организационни въпроси.
5. Приемане на дневен ред за следващото заседание на ПС.

МЕСЕЦ МАЙ 2025 ГОДИНА

* 1. Разглеждане на успеха и дисциплината в училището.
	2. Обсъждане и приемане на предложения за награждаване на ученици за края на учебната година.
	3. Утвърждаване на график на дейностите, относно записване на ученици в І клас за учебната 2024/ 2025 година**.**
	4. Разглеждане на предложения за наказания на ученици.
	5. Утвърждаване на списък с ученици от начален етап, оставащи на допълнителна работа.
	6. Инструктаж на членовете на ПС във връзка с предстоящите НВО – 7 клас и ДЗИ – 12 клас.
	7. Приемане на дневен ред за следващото заседание на ПС.

МЕСЕЦ ЮНИ / ЮЛИ 2025 ГОДИНА

1. Отчет на резултатите от учебно-възпитателната работа през учебната година и изпълнение на годишния план.
2. Отчет за дейността на училищните комисии, екипи по ключови компетентности, Програмата в помощ на гражданското, здравното, екологичното и интеркултурното образование.
3. Проследяване и обсъждане нивото на усвояване на компетентности от учениците през учебната година и предлагане на съвместни мерки между учителите с цел подобряване на образователните резултати.
4. Доклад за състоянието на процеса на приобщаващо образование .
5. Избор на комисии за подготовка на проекти за правилници, планове и стратегии.
6. Приемане на доклад за изпълнение на стратегията за развитие на ОУ „Христо Ботев“ с. Лудогорци за периода 2024-2025г.
7. Отчет за изпълнение на Бюджет 2025 към 30.06.2025 г.
8. Отчет на резултатите от ОВП през учебната година и констатации от контролната и помощна дейност на директора на училището.
9. Отчет по изпълнение на дейностите по проект „Занимания по интереси”.
10. Приемане на дневен ред за следващото заседание на ПС.

***Планът е отворен и подлежи на изменение и допълнение през учебната година.***